**Sulejman Veličanstveni** (tur. *Muhteşem yüzyıl*, doslovno „Veličanstveno stoleće") je turska igrana televizijska serija, snimana od 2010. do 2014. Naslovni protagonist, koga tumači Halit Ergenč je osmanlijski sultan Sulejman Veličanstveni, a radnja prikazuje njegov život i vladavinu, a posebnim naglaskom na njegov ljubavni život spletke na carigradskom dvoru. Serija je predstavljala jedan od najambicioznijih, ali i komercijalno najuspešnijih projekata u istoriji turske televizije, a, između ostalog je je uspeh doživela i na području bivše Jugoslavije.

U Srbiji serija je prikazivana na čak četiri TV kanala: televiziji Prva (sezone 1 i 2), televiziji B92 (sezone 1 i 2, reprizno), Nova.rs (sezona 3) i televiziji Pink (sezone 3 i 4). U Hrvatskoj je prikazivan na programu kanala RTL Televizija, u BiH na programu kanala OBN Televizija, a u Crnoj Gori na prvom programu RTCG.

Sinopsis
--------

Počinje veličanstveni vek Osmanskog carstva. Veličanstveni uspon sultana Sulejmana u svom je zamahu...

Kada je kao dvadesetšestogodišnjak otpočeo svoju vladavinu, sultan Sulejman imao je cilj — ojačati Osmanlijsko carstvo, tako da bude nepobedivo, snažnije čak i od imperije Aleksandra Velikog.

Vladao je 46 godina i za to vreme postao je najveći ratnik i vladar Istoka i Zapada. Sulejman je vest o nasleđivanju prestola primio 1520. godine, dok je bio u lovu. Nesvestan da će morati da vlada u suprotnosti sa svojim uverenjima i snovima, on ostavlja suprugu Mahidevran i svog sina, princa Mustafu, u palati u Manisi. Sa svojim prijateljem Ibrahimom kreće da preuzme presto u Topkapi palati u Istanbulu.

Dok su oni započinjali dugo putovanje, otomanski brod zaplovio je sa Krima preko Crnog mora, donoseći robinje, kao dar Palati. Tu je bila i Aleksandra Lisovska, ćerka ukrajinskog pravoslavnog sveštenika. Ova mlada devojka oteta je od porodice i prodata u belo roblje. Bila je neprijatna prema otomanskim slugama na brodu, nesvesna da će postati Hurem, sultanija, majka prinčeva, koja će zajedno za suprugom vladati veličanstvenim carstvom i biti svedok mnogih krvoprolića i intriga.

Kao i bacanje sveta pod noge i velika strast koja sultana veže za Hurem imaće veliku cenu. Kada vidi da je njegov najbolji prijatelj i veliki vezir Ibrahim pogubljen, Sulejman će biti prinuđen da naredi pogubljenje rođenih sinova... Igra moći za Hurem će biti krvava i nemilosrdna. Ali ona će prihvatiti sve što vodi do konačne pobede...

Sezone
------

| Sezona | Broj epizoda | Prikazivanje u Turskoj | Prikazivanje u Srbiji |
| --- | --- | --- | --- |
|  | **1** | **24**(1 – 24) | 5. januar 2011 — 22. jun 2011.**(Show TV)** | 14. februar 2012 — 28. april 2012.**(Prva TV)**2. septembar 2013 — 18. oktobar 2013.**(TV B92)** |
|  | **2** | **39**(25 – 63) | 14. septembar 2011 — 6. jun 2012.**(Show TV, Star TV)** | 30. april 2012 — 7. januar 2013.**(Prva TV)**18. oktobar 2013 — 20. decembar 2013.**(TV B92)** |
|  | **3** | **40**(64 – 103) | 12. septembar 2012 — 19. jun 2013.**(Star TV)** | 17. decembar 2013 — 31. mart 2014.**(Nova.rs)**19. septembar 2014 — 22. januar 2015.**(RTV Pink)** |
|  | **4** | **36**(104 – 139) | 18. septembar 2013 — 11. jun 2014.**(Star TV)** | 22. januar 2015 — *još traje***(RTV Pink)** |

Sezona 1
--------

Sultan Sulejman (poznatiji kao Sulejman Veličanstveni) dolazi na vlast 1520. godine posle smrti svog oca Selima Prvog. Vest o njegovoj smrti dobija dok je u Manisi u lovu sa svojim najboljim drugom Ibrahimom. Odmah kreće na put za Istanbul da preuzme Otomanski presto i ostavlja za sobom svoju konkubinu Mahidevran i sina Mustafu koji ima oko 5 godina. Po dospeću u prestonicu imenuje Ibrahima za svog nadzornika odaje i naređuje pogubljenje Džafer-age (predvodnika mornarice).

U isto vreme, sa Krima isplovljava brod koji preko Crnog Mora za Konstantinopolj nosi robinje kao dar za novog sultana među kojima je i Aleksandra Lisovska čija porodica je pobijena prilikom Tatarskog napada na njeno selo. Ona biva kažnjavana zbog svoje tvrdoglavosti i drskosti, ali ni po dolasku u Topkapi palatu, ona ne pokazuje nameru da se pokori. Brzo biva stavljena u sultanov harem. Prve noći u palati ona ima san o svojim roditeljima koji joj govore da jedino ako ona postane moćna, moći će da osveti svoju porodicu.

Posle ove prve noći, ona pokazuje veliku inteligenciju i prihvata pravila harema. Brzo zapada u oči i samom sultanu jedne večeri plešući za njega na zabavi koju je organizovala njegova sultanija majka Ajše Hafsa. U međuvremenu u palatu pristiže i Mahidevran sa svojim sinom Mustafom. Alekandra na sultanov poziv odlazi u njegove odaje, ali tek druge noći je u mogućnosti da vidi sultana. On joj daje ime Hurem i biva očaran njome, Mahidevran brzo pada u senku.

Slede sukobi između Mahidevran i Hurem koji kulminiraju kada nedugo nakon saznanja o trudnoći, Mahidevran izgubi dete. Besna na Hurem ona je isprebija u hodniku što službenici harema pokušavaju da zataškaju (Daje-hatun, Nigar Kalfa i Zumbul-aga) po naređenju majke sultanije. Sulejman je besan kada sazna šta se desilo i Mahidevran konačno gubi njegovu naklonost. Hurem uz pomoć Sulejmana postaje muslimanka i od njega prima mnoge darove. Dve nevine robinje stradaju da bi zataškale događaje koje je uzrokovala Mahidevran. Ibrahim upoznaje sultana sa Matrakči Nasuh - efendijom koji je izvrstan igrač matraka i iskusan vojnik.

Sultanova sestra Hatidže se zaljubljuje u Ibrahima (nadzornika odaja) i Gulfem-hatun podržava sultaniju i prenosi poruke između njih. Oni se viđaju u tajnosti sve do velikog pohoda na koji su uskoro krenuli. Osmanska vojska osvaja Smederevo, Beograd i Zemun, a kralj Mađarske beži u Budim (Budimpeštu). Sultanova majka pokušava da iskoristi Sulejmanovo odsustvo da uda Hurem za sina jednog paše, ali Hurem ostaje trudna. Mahidevran pokušava da je otruje prve večeri po sultanovom povratku u prestonicu. Sulejman joj poklanja život jedino radi svog sina Mustafe. Hurem rađa svog prvog sina Mehmeta 1521. godine, nedugo posle sultanovog povrtaka u prestonicu. Takođe dobija svoje odaje gde se preseljuje zajedno sa svojom najboljom drugaricom Marijom (Gulnihal). Ibrahim plašeći se njene moći koja brzo raste, upravo Mariju šalje sultanu dva puta u krevet. Hurem je besna, umalo ne ubija svoju prijateljicu. Na kraju joj šalje otrovano krzno, i njeno lice biva unakaženo.

Iz priče sa Hatidže, Hurem saznaje za ljubav između nje i Ibrahima. S jedne strane se pretvara da čuva njenu tajnu zato što joj je prijateljica, ali sa druge ne želi da Ibrahim stekne još veću moć udajom za sultanovu sestru. Sulejman i njena majka planiraju da je udaju za sina jednog paše. Na proslavi njene veridbe, nova robinja koju je u palatu doveo Ibrahim, Viktorija pali sobu u kojoj se nalaze deca, a posle toga ih spašava iz požara i tako zadobija poverenje carske porodice. Predstoji zahlađenje između Hurem i sultana kada ona optuži Mahidevran za sve što se dogodilo te noći.

Hurem rađa svoje drugo dete, ćerku Mihrimah 1522. godine za vreme opsade Rodosa. Pri povratku sa Rodosa čini se da će oprostiti Hurem, ali iste noći zove Mahidevran u svoje odaje. Između njih se ne dešava ništa. Jedna robinja Ajša-hatun biva ubijena kada je otkrila da Viktorija (Sadika) nešto smera. Zahvaljujući svađi koju je taj dan imala sa Ajše, Hurem biva optužena za njeno ubistvo i poslata u Staru palatu u Trabzonu sa svojom ćerkom. Ibrahim otkriva istinu, zahvaljujući robinji koja tvrdi da žena koju je videla te noći, zbog stasa nije mogla biti Hurem. On nudu Hurem da se vrati u palatu pod uslovom da poljubi skute svim članovima carske porodice.

Svi u palati saznaju za osećanja između Hatidže i Ibrahima zahvlaljujući pismu koje pri svom odlasku u Pargu, Ibrahim koji je postao veliki vezir posle uspešne opsade Rodosa, ostavlja sultanu. Sultan šalje ljude po njega da ga vrate iz Parge i odobrava njegov brak sa svojom sestrom.

Hurem se vraća u palatu, i u sultanovo srce. Sledi mnogo dana njihove uzajamne ljubavi.

Sezona 2
--------

Hurem rađa svoje treće dete i drugog sina koji dobija ime Selim. Ubrzo u njen život se iz prošlosti vraća njen verenik Leo. Ona ne uspeva da ga nagovori da ode iz prestonice. Ibrahim odlazi u Egipat da donese glavu Ahmet-Paše koji je izdao sultana i državu. On ostavlja svoju suprugu Hatidže u drugom stanju. Sultan odlazi u lov, janičari koriste priliku da podignu pobunu zbog velike količine zlata koja se potrošila na venčanje Ibrahima i Hatidže. Sultan je u lov poveo i Hurem, Mustafu i Mehmeta. Oni se vraćaju pre njega i na Budimpeštu, Hurem rađa svog trećeg sina koji dobija ime Bajazit. Pohod je uspešan, Sulejman kao svog novog upravika odaja postavlja čuvenog Bali-Bega.

Sulejman po svom povratku zaustavlja pobunu, naredi pogubljenje vođa pobune i vojnicima deli zlato iz trezora. Sulejman vodi ljubav i sa Sadikom koja sada radi za sultaniju Hatidže. Pri prispeću dve robinje iz Rusije, Hurem pravi ljubomornu scenu sultanu preteći mu da će otići ili se ubiti ako ne pošalje te robinje odakle su došle. On je besan, ali na kraju uradi ono što je tražila i oni se mire. U njihove živote ulazi Izabela Fortuna koja je oteta sa svog broda od strane Turskih gusara. Sultan brzo biva očaran njome što Hurem ne podnosi. Sa druge strane, kako Mahidevran tako i svi ženski članovi carske porodice čine sve da je stave pod oko Sultanu. Hurem na razne načine pokušava da je se otarasi, ali ništa nema efekta.

Kada je ispunio svoju svrhu sa princezom Izabelom, on namerava da je se otarasi. Naređuje Nigar Kalfi da je otruje znajući da će sultanija Hurem biti smatrana za krivca, ali Nigar ubija princezinu pomoćnicu i pomaže Gul-Agi da je vežu i odvuku u perionicu. Princeza misteriozno nestaje sledećeg jutra. Iako nemaju nikakvog dokaza za to, svi tvrde da je mrtva i da ju je Hurem ubila. Hurem priča Mihrimah o tome kako će sve da uradi da zaštiti nju i njenu braću, kako će se otarasiti sultanove majke, Mahidevran, Mustafe. Sultan saznaje za ovo od svoje majke i zove je u svoje odaje, ali joj prašta još jednom.

Hatidže rađa svog prvog sina kojem daju ime Mehmet. Hurem ga spašava pri porođaju, ali kasnije želi da otruje Ibrahima. Uspeva da se on onesvesti, ali ne uspeva da ga ubije. Njegov sin se razboleo od tog otrova koji se prenosi preko kože, ali uspevaju da ga spasu. Hatidže zaspi prilikom dojenja i nenamerno udavi bebu. Ibrahim okrivljuje Hurem za smrt svog sina i nosi Sulejmanu Leov dnevnik, ali dok je terao Hurem da ga glasno čita sultanu dobili su vest da je Hatidže pokušala da izvrši samoubistvo. Hurem baca knjižicu sa terase, ali ona pada u ruke Mahidevran. Nigar ga krade, ali posle nekog vremena tefter oped zapada Mahidevran u ruke i ona ga predaje sultanovoj majci koja razume Leov jezik. Ona je šokirana kada ga pročita i zove Hurem u svoje odaje. Po svim izgledima, Hurem se ovaj put neće izvući. Hurem pokušava da joj objasni da Leo nije njen ljubavnik i da je Sulejman njena jedina ljubav.

Valide dobija srčani udar i pada na pod. Daje daje tefter Hurem jer ne želi da vidi nju i njenu decu pogubljene, a za uzvrat dobija tapiju za zemlju. Hurem pred Validom pali tefter. Hurem dobija želju da gradi na Meki i Medini u dobrotvorne svrhe, iz tog razloga Sultan joj daje slobodu jer samo slobodna žena može da gradi na Svetoj zemlji. Svi su napeti zbog ove odluke, ali Hurem želi i venčanje jer nije pristojno da muslimanka spava sa muškarcem neudata. Sultan je šalje u izgnanstvo sa svojom ćerkom u kućicu za lov. Jednom prilikom dok je Mihrimah bolesna on ih posećuje i tamo provodi noć sa svojom ćerkom.

Valide naređuje Ibahimu da unajmi ljude koji će ubiti Hurem plašeći se da će uspeti u svojoj nameri da se venča sa Sultanom. Zove je u palatu da vidi svoje sinove u sred noći i postavlja joj zasedu. Daje Hatun u poslednjem trenutku šalje Bali-Bega da joj pomogne. Hurem uspeva da pobegne, ali pada u jarak i biva teško povređena. Sulejman je pronalazi i vraća u zamak, carska porodica dolazi da joj poželi brzo ozdravljenje.

Sledi ceremonija obrezivanja prinčeva Mustafe, Mehmeta i Selima. U istom danu sledi čin venčanja sultana sa Hurem što je u narodu i u njegovoj porodici primljeno sa filozofskom uzdržanošću. Valide se onesvešćuje, a Mahidevran je šokirana i besna...

= Sezona 3
==========

Hurrem rađa svog četvrtog sina

Sezona 4
--------

Uloge
-----

| Ime glumca | Uloga | Objašnjenje | Sezona |
| --- | --- | --- | --- |
| Halit Ergenč | sultan Sulejman | Deseti sultan osmansog carstva. | 1-4 |
| Merjem UzerliVahide Gordum | sultanija Hurem | Najmoćnija osmanska sultanija,Sulejmanova zakonita žena , jedina oslobođena žena i majka Mehmeta, Mihrimah, Selima, Bajazita i Džinhagira. | 1-4 |
| Engin OzturkIgit Ust | sultan Selim II | Drugi sin sultanije Hurem i sultana Sulejmana, 11. osmanski sultan i muž sultanije Nurbanu. | 3-4 |
| Meve Bolur | sultanija Nurbanu | Supruga sultana Selima II i majka Murata III. | 4 |
| Mehmet GunsurTunč Oral | princ Mustafa | Prvi sin sultana Sulejmana i sultanije Mahidevran. | 1-4 |
| Pelin KarahanMelis Mutluč | sultanija Mihrimah | Ćerka sultana Sulejmana i sultanije Hurem, supruga Rustem-paše i sestra Selima, Džihangira, Mehmeta, Bajazita, Mustafe i Razije. | 1-4 |
| Aras Bulut InemliErhan Džan Kartal | princ Bajazit | Treći sin sultanije Hurem i sultana Sulejmana. | 3-4 |
| Ozen Guven | Rustem-paša | Veliki vezir i suprug sultanije Mihrimah. | 3-4 |
| Nur Fetahoglu | sultanija Mahidevran | Sulejmanova prva žena i majka princa Mustafe. | 1-4 |
| Selma Ergeč | sultanija Hatidže | Prva ćerka sultana Selima i sultanije Ajše Hasfe. Supruga Ibrahim-paše, majka sultanije Huridžihan i sultanzade Osmana. | 1-3 |
| Okan Jalabik | Ibrahim-paša Pargalija | Veliki vezir osmanskog carstva i muž sultanije Hatidže. | 1-3 |
| Nebahat Čehre | majka sultanija Ajše Hafsa | Žena sultana Selima prvog i majka Sulejmana, Hatidže, Bejhan, Fatme i Šah. | 1-2 |
| Tolga Saritaš KimdirAibars Kartal Ozson | princ Džihangir | Četvrti sin sultanije Hurem i sultana Sulejmana. | 3-4 |
| Gurbej IleriArda Aranat | princ Mehmet | Prvi sin sutalnije Hurem i sultana Sulejmana. | 2-3 |
| Meltem Džumbul | sultanija Fatma | Ćerka Selima I i sultanije Ajše Hasfa, sestra Sulejmana , Hatidže, Bejhan i Šah. Bivša žena Mustafa-paše, Mnogi smatraju da je kao i svoje sestre - Hatidže sultanija, Šah sultanija i Bejhan sultanija imala veoma loš odnos sa Hurem sultanijom, bila je poznata pod nadimkom: Sultanija sreće i zabave, jer kako se pričalo nije skidala osmeh sa lica, a volela je i često da priređuje zabave. | 4 |
| Deniz Čakir | sultanija Šah | Najmlđa kći Selima I i sultanije Ajše Hasfa, sestra Sulejmana, Hatidže, Bejhan i Fatme. Žena Lutfi-paše, majka sultanije Esmahan. | 3 |
| Selim Bajraktar | Zumbul-aga | Aga u haremu. | 1-4 |
| Berak Tuzunatać | Mihrunisa Sultanija | ćerka Hazar Hajretin-paše i žena princa Mustafe i majka princa Mehmeta. | 4 |
| Tolga Tekin | Hazar Hajretin-paša | Kapudan-paša, moreplovac i otac Mihrunise Sultanije. | 3-4 |
| Burdžu OzberkHelin Čal | sultanija Huridžihan | Ćerka sultanije Hatidže i Ibrahim-paše. | 3-4 |
| Pinar Čaglar | sultanija Bejhan | Ćerka Selima I i sultanije Ajše Hasfa, sestra Sulejmana, Hatidže, Fatme i Šah. Žena Ferhat-paše. | 1-3 |
| Selen Ozturk | Gulfem | Sulejmanova miljenica i najbolja prijateljica sultanije Hatidže. | 1-4 |
| Burak Ozdživit | Bali-beg Malkočoglu | Upravnik dvora. | 1-3 |
| Filiz Ahmet | Nigar-kalfa | Kalfa u haremu. | 1-3 |
| Tundžel Kurtiz | Ebusud Efendija | Kadija. | 3-4 |
| Serkan Altunorak | Tašlidžali Jahja-beg | Sluga princa Mustafe. | 3-4 |
| Sabina Ajrula Tozija | Afife-hatun | Rizničarka. | 3-4 |
| Edžem Ćalik | Esmahan sultanija | Ćerka sultanije Šah i Lutfi-paše. | 3 |
| Burdžu Guner | Dijana / Fahrije-kalfa | u početku joj je zadatak bio da ubije Hurem sultaniju, ali kasnije joj se pridružila u savladavanju Hatidže sultanije, Fatma sultanije i Šah sultanije, kasnije je postala kalfa u haremu i posle smrti Afife-hatun postaje rizničarka u haremu. | 3-4 |
| Fatih Al | Matrakčija Nasuh-Efendija | Efendija na dvoru, prijatelj Ibrahim-paše. | 1-4 |
| Sarp Akaja | Atmadža | prijatelj Hazar Hajretin-paše i princa Mustafe. | 4 |
| Fehmi Karalslan | Ajaz-paša | Veliki vezir posle smrti Ibrahim-paše. | 1-3 |
| Selma Kečik | Daje | Sluga majke sultanije i rizničarka u haremu. | 1-2 |
| Almeda Abazi | Nazenin sultanija / Valerija | Sulejmanova miljenica i majka Razije sultanije. | 4 |
|  | sultanija Razije | ćerka sultana Sulejmana i Nazenin sultanije. | 4 |
| Mehmet Ozgur | Lutfi-paša | Muž sultanije Šah i otac sultanije Esmahan. | 3 |
| Ibrahim Radži Oksuz | Sulejman-paša | Veliki vezir Osmanskog carstva. | 3 |
| Gamze Dar | Fidan-hatun | Sluga sultanije Mahidevran. | 1-4 |
| Engin Gunajdin | Đul-aga | Sluga sultanije Hurem. | 2 |
|  | Ali-aga | neprijatelj Rustem-paše. | 4 |
| Jildrim Urag | Mehmed-paša Sokolović | Veliki vezir Osmanskog carstva. | 4 |
| Serenaj Aktaš | Ajše-hatun | Sultanova miljenica. | 1 |
| Juksel Unal | Šećer-aga | Glavni kuvar na dvoru. | 1-4 |
| Džansu Dere | Firuze | Persijska špijunka. | 3 |
| Hasan Kučukčetin | Iskender Čelebija | Neprijatelj Ibrahim-paše. | 1-3 |
| Alp Eken | Papa Kliment VII | Rimski Papa. | 1-3 |
| Gondža Sarijildiz | Fatma-hatun | Naložnica princa Mustafe. | 1-3 |
| Tansel Ongel | Alvise Griti | Ibrahimov prijatelj. | 1-2 |
| Burdžu Tuna | Gulnihal / Marija | Najbolja prijateljica sultanije Hurem. | 1 |
| Unal Jeter | Kiraz-aga | Aga u haremu. | 3 |
| Nihan Bujukagač | Gulšah | Sluga sultanije Mahidevran, kasnije sultanije Hurem. | 1-3 |
| Ezgi Ejuboglu | Ajbige | Najveća ljubav Bali-bega. | 2 |
| Luran Ahmeti | Husrev-paša | Drugi muž sultanije Hatidže. | 3 |
| Kaja Akaja | Lokman-aga | Aga u haremu. | 4 |
| Elif Atakan | sultanija Rumejsa | Žena princa Mustafe. | 3-4 |
| Sajgin Sojal | Merdžan-aga | Sluga sultanije Šah. | 3 |
| Ipek Jalova | Isabela Fortuna | Španska princeza. | 2 |
| Murat Šahan | Mustafa-paša | Upravnik dvora. | 1-3 |
| Sadet Aksoj | Sadika / Viktorija | Mađarska špijunka. | 1 |
| Sećkin Ozdemir | Leo | Huremina prva ljuvav. | 1 |
| Hajal Koseoglu | Efsun / Nora | Naložnica princa Musfafe. | 2 |
| Kivanć Kilinć | Ferhat-paša | Muž sultanije Bejhan. | 1 |
| Gurkan Ujgun | Mimar-Sinan | Najveći arhitekta u Osmanskom carstvu. | 3-4 |
| Ćakan Fulha | Iljas-aga | Ubica princa Mehmeta. | 3 |
| Kadir Čemrik | Lajoš II | Kralj Mađarske. | 1 |
| Burak Sarimola | Zumurt-aga | Sulga sultanije Mihrimah. | 3 |
| Mudže Uzman | Armin | Ljubav Bali-bega. | 2 |
| Elif Taš | Gulbahar-kalfa | Sluškinja sultanije Mihrimah. | 3-4 |
| Efe Mehmet Guneš | sultanzade Osman | Sin sultanije Hatidže i Ibrahim-paše. | 3 |
| Benguzar Korel | Monika Tereza | Sestra Senjor Gritija. | 1 |
| Murat Tuzun | Ahmed-paša | paša Egipta. | 1 |
| Hajal Koseoglu | Nilufer-hatun | Huremina pomoćnica. | 1 |
| Ajše Ozdemir | Senjora Gabrijela | Sestra sultanije Rumejse. | 3 |
| Guner Ozkur | Rakel-hatun | Jevrejski zelenaš. | 1-3 |
| Mina Nur Kajmas | sultanija Nergiz Šah | Ćerka princa Mustafe. | 3-4 |
| Serenaj Aktaš | sultanija Ajše | Žena princa Mustafe. | 3 |

  

Reference
---------

1. ↑  Müslüm Erkasap, muslumerkasap@gmail.com. „Zvanična stranica serije". Muhtesemyuzyil.tv. Arhivirano iz originala na datum 2015-05-29. Pristupljeno 4. 5. 2012.
2. ↑  „''Sulejman Veličanstveni'' na televiziji B92" (()). b92.net. 29. 8. 2013.. Pristupljeno 29. 8. 2013.
3. ↑  „Start Nove.rs sa trećom sezonom najgledanije turske serije u regionu".
4. ↑  TV Nova.rs prekida emitovanje serije „Sulejman Veličanstveni"
5. ↑  „''Sulejman Veličanstveni'' na televiziji Pink" (()). pink.rs. 16. 9. 2014.. Pristupljeno 16. 9. 2014.

Vanjske veze
------------

* *Sulejman Veličanstveni* Arhivirano 2015-05-29 na Wayback Machine-u na službenoj web stranici
* *Sulejman Veličanstveni* na Internet Movie Databaseu
* *Sulejman Veličanstveni* Arhivirano 2013-01-23 na Wayback Machine-u na web stranici u Hrvatskoj